А Szabályzat az Ada községbeli tehetséges tanulóknak és hallgatóknak nyújtott segély odaítélésének ismérveiről, feltételeiről és módjáról (Ada Község Hivatalos Lapja, 2/2017, 3/2017 és 14/2021 szám) 4. szakasza 2. bekezdése alapján,

A pályázatot lefolytató bizottság 2024.08.12-án kiírja a következő

**P Á L Y Á Z A T O T**

**az Ada községbeli tehetséges tanulóknak és hallgatóknak nyújtott segély odaítélésére**

**I**

 Pályázat révén a **2023/2024** iskolaévben segélyt ítélünk meg.

**II**

1. **A tehetséges *első, második, harmadik és negyedik osztályos* KÖZÉPISKOLAI TANULÓK segélye**

Segélyben részesülhet az a tanuló, amely eleget tesz a következő feltételeknek:

* A középiskola első, második, harmadik vagy negyedik osztályának rendes tanulója,
* Ada község területén van lakhelye,
* A középiskola előző tanéveiben elért tanulmányi átlaga **legalább 4,90**, azzal, hogy az első osztályos középiskolásoknál az első félév eredményét vesszük figyelembe;
1. **A tehetséges еlső, második, harmadik, negyedik, ötödik és hatodik évfolyamon tanuló FELSŐOKTATÁSI INTÉZMÉNYBEN ALAP- illetve POSZTGRADUÁLIS KÉPZÉSEN résztvevő hallgatók segélye**

Segélyben részesülhet azon egyetemi hallgató, amely eleget tesz a következő feltételeknek:

* Az egyetem rendes hallgatója;
* Ada község területén van lakhelye;
* Egyetemi átlageredménye:
	+ alapképzésen **Szerbiában legalább 8,50**
	+ alapképzésen **Magyarországon** **legalább 3,875**
	+ mester és doktori képzésen **Szerbiában legalább 9,00**
	+ mester és doktori képzésen **Magyarországon legalább 4,25**
* Nem ismételt évet a tanulmányai alatt, kivéve indokolt esetben (melyet igazolnia kell);
* Az előző évben minden vizsgáját letette,
* Nincs munkaviszonyban (ez a feltétel a mester és doktori képzésen résztvevő hallgatókra vonatkozik).

А pályázatra jelentkezhetnek azok a tanulók és hallgatók is, akik egy vagy több tudományos területen kimagaslóan jelentős eredményeket értek el, nemzetközi konferenciákon illetve versenyeken való részvétel társfinanszírozásának céljából, az oktatási intézményben, melyben tanulmányaikat folytatják, elért átlageredményüktől függetlenül.

**Az abszolvens egyetemi hallgatók nem jogosultak a községi segélyre.**

**A jelentkezőknek mellékelniük kell a következőket:**

* Rövid önéletrajz a meghatározott űrlapon (az űrlap letölthető a község honlapjáról illetve személyesen átvehető a 29-es irodában),
* Személyi igazolvány fénymásolat (amennyiben a kérvényezőnek van igazolványa),
* Az előző osztályok/évek bizonyítványának vagy egyetemi leckekönyvének fénymásolata (elsős középiskolások: bizonyítvány fénymásolata az első félév eredményéről, első éves egyetemisták: bizonyítvány fénymásolata a középiskolai eredményekről, első éves mester-képzés hallgatók: alapképzésen elért eredmények, első éves doktori képzés hallgatók: mester-képzésen elért eredmények), tartalmaznia kell az egyetemista évfolyamai során elért átlageredményének adatait is.
* Igazolás a felsőoktatási intézménytől, amelyből megállapitható, hogy *egyik évet sem ismetelte*, *az előző évfolyamok átlageredményének adataival*,
* nyilatkozatot arról, hogy a jelentkező *nincs munkaviszonyban* (csak a mester és doktori képzésben résztvevő hallgatókra vonatkozik).
* А tanuló illetve hallgató, aki nemzetközi konferencián vagy versenyen vesz részt és a részvételi költségek társfinanszírozására nyújt be igénylést, köteles mellékelni dokumentációt, melyből látszanak az eddig elért tudományos eredményei és dokumentumot, mellyel bizonyítja, hogy meghívást kapott vagy delegálták ezen nemzetközi rendezvényre.

**III**

**A pályázat átadásának határideje: 2024.09.09.**

A pályázatokat a következő címre kell eljuttatni: Ada Község Közigazgatási Hivatala, Általános Közigazgatási, Társadalmi Tevékenységi és Közös Ügykezelési Osztály, 24430 Ada, Felszabadulás tér 1, a **29. számú irodába**, vagy postán keresztül. A borítékon fel kell tüntetni: **„Tehetséges** **tanulók és hallgatók pályázata”.** Kontakt-telefonszám: **024/852-106, 129-еs mellék.**

**IV**

A bizottság a segély odaítélésének előírt feltételei és mércéi alapján rangsorolja a pályázókat.

A hiányos és a határidőn túl érkező pályázatok nem kerülnek elbírálásra.

**V**

E pályázat „Ada Község Hivatalos Lapjában” jelenik meg.

Szerb Köztársaság

Vajdaság Autonóm Tartomány

Ada község

ADA KÖZSÉG KÖZSÉGI TANÁCSA

Pályázat Lefolytató Bizottság

Szám: 020-5-118/2024-03 Ádám Szollár s.k.

Ada, 2024.08.12. BIZOTTSÁGELNÖK